கேள்வி: கலு லால் குர்ஜார் - அரசியல் வாழ்க்கை பற்றி விளக்கவும்.
பதில்: தனது 29 வயதில் அரசியலில் நுழைந்த குஜார் 1982 ஆம் ஆண்டில் பாரதிய ஜனதா கட்சியில் சேர்ந்தார். மேலும், பில்வாராவிலிருந்து பாஜக மாவட்ட பொதுச் செயலாளராக தேர்ந்தெடுக்கப்பட்டார். இவர் ராஜஸ்தான் சட்டமன்றத் தேர்தலில் 1985 இல் மண்டல் சட்டப்பேரவைத் தொகுதியில் முதன் முதலாகப் போட்டியிட்டு இந்திய தேசிய காங்கிரசின் பிஹாரி லால் பரீக்கிடம் தோற்றார். 1990 ஆம் ஆண்டில், குஜார் மீண்டும் ராஜஸ்தான் சட்டமன்றத்திற்கான விதான் சபா தேர்தலில் பாஜகவிலிருந்து, மண்டல் விதான் சபா தொகுதியிலிருந்து போட்டியிட்டு 14,916 வாக்குகள் வித்தியாசத்தில் வெற்றி பெற்றார். இவர் இராசத்தான் அரசாங்கத்தில் முதல்வர் பைரோன் சிங் செகாவத் தலைமையில் சுரங்கம் மற்றும் கனிம வளங்கள் துறையின் இராஜாங்க அமைச்சராகப் பணியாற்றினார்1993 இராசத்தான் சட்டமன்றத் தேர்தலில் பாரதிய ஜனதா கட்சி சார்பில் மண்டல் தொகுதியில் இருந்து 13,416 வாக்குகள் வித்தியாசத்தில், காங்கிரசின் ஹபீஸ் முகமதுவை தோற்கடித்தார்.